4. Anlægsbevilling til beachbane i [adresse] (Åben)
Tidl. politisk behandling KF-U, 07.06.23, pkt. 5
Forventet sagsgang
KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 250.000 kr. til 
beachbanen ved [adresse] i [adresse]. 
Byrådet besluttede i forbindelse med budget 2025-28 at afsætte 250.000 kr. til opretholdelse af beachbanen 
i [adresse]. Beløbet er afsat til opsætning af permanent hegn rundt om banen samtt til sandopfyldning. 
Baggrunden for opsætning af et permanent hegn er, at der siden banens etablering har været udfordringer 
med sandfygning fra beachbanen til et beskyttet § 3 naturområde og en tilstødende sti, som derfor bliver 
vanskelig at færdes på. Sandfygningen medfører også, at beachbanen er vanskelig at holde spilbar for 
Team Favrskov Håndbold, som er den primære bruger af banen. 
Børn og Kultur har løbende arbejdet på at finde en løsning på problemet med sandfygning. Steen Christensen 
har fået påfyldt sand i 2021 og 2023, ligesom der løbende er blevet fjernet sand fra stien. I 2022 blev banen 
taget midlertidigt ud af drift, fordi omkostningerne til at holde banen spilbar var for høje ift. den afsatte 
driftsøkonomi. 
Kultur- og Fritidsudvalget besluttede 8. juni 2023 at afsætte 70.000 kr. til at forsøge at løse problemet med 
sandfygning. Beach-håndboldmålene blev gravet længere ned, der blev fyldt sand på banen, og der blev 
opsat midlertidig afskærmning, som forsøg til at undgå sandfygningen. Løsningen med midlertidig 
afskærmning har medført, at der ikke er udfordringer med sandfygning i samme omfang som tidligere. Det 
viste sig dog, at den opsatte afskærmning ikke kan bruges som permanent løsning, da pladerne og de 
spyd, de er opsat med, løsner sig i løbet af en sæson og som resultat heraf vælter og ligger løst i området. 
Der er derfor behov for en mere holdbar løsning. 
VURDERING
Børn og Kultur vurderer, på baggrund af erfaringerne med afskærmning, at opsætning af permanent hegn 
omkring banen samt påfyldning af ekstra sand til det påkrævede niveau, forventeligt vil kunne løse 
udfordringerne med sandflugt fra banen og sikre en mere holdbar løsning for opretholdelse af beachbanen. 
ØKONOMI
I budget 2025-28 er der afsat et rådighedsbeløb på 250.000 kr. i 2025 til beachbanen i [adresse] (A-607). I 
denne sag søges der en anlægsbevilling på 250.000 kr. finansieret af det afsatte rådighedsbeløb. 
Driften af beachbanen finansieres af det afsatte årlige driftsbeløb til de fire crossfitanlæg i Hinnerup, 
Hammel, Hadsten og [adresse]. Der er afsat 47.000 kr. til formålet i 2025. Driftsudgifterne består bla. af årlige 
inspektioner af redskaber og løbende vedligehold af anlæggene. Driftsbudgettet omfatter derudover et 
ekstraordinært tilskud på 5000 kr. årligt til det foreningsejede fitnessanlæg i Ulstrup. 
[adresse]: EMN-2024-02956
Dok-ID: 3829163
Sagsbehandler: juwn 
Byråd
25. februar 2025  19:00
INDSTILLING
Direktøren for Børn og Kultur indstiller til Byrådet:
1.
At godkende en anlægsbevilling på 250.000 kr. finansieret af det afsatte rådighedsbeløb i budget 
2025-28 til beachbane i [adresse]. 
BESLUTNING
Kultur- og Fritidsudvalget, 6. februar 2025:
Fraværende: Ingen
Indstilles godkendt.
Økonomiudvalget, 18. februar 2025:
Fraværende: Ingen
Indstilles godkendt.
Byrådet, 25. februar 2025:
Fraværende: Katrine Kjeldsen
Godkendt.
Bilag
